Kajakisõit
**Kajakisõit** on kajakiga veel sõitmine, kasutades keha tasakaalu, veevoolu ja aere. Kanuutamisest eristab seda aerutaja asend ning aerud. Kajak ehk süst ehk meresüst on väike ja kitsas pealt põllega kaetud paat, mida peamiselt pannakse liikuma inimjõul kahelabalise aeruga. Paat on hästi kohandatud mereliikluseks – kiire, aeruga kergesti juhitav ja kerge. 

Oluline on kõigepealt omandada **ohutusvõtted** ning alati kanda veekogule vastava kategooria päästevesti. Algajal ei ole soovitatav üksi veekogule minna, sest kajaki ümbermineku puhul on oht kaotada aer (hulbib eemale) ning sügavamas vees on kaaslase abita ja ilma toetuspunktita kajakki tagasi saamine peaaegu võimatu. Kajakis istutakse jalad ees, näoga sõudmise suunas ning sõutakse kahepoolse aeruga (sõudmine toimub eest taha ning aeru ümber pöörates).

Ajalugu
-------

Kajak
Kajaki leiutasid inuitid tuhandeid aastaid tagasi.[*viide?*] Nad kasutasid puitu ning vaala luustikku, et anda paadile vajalik kuju ning katsid selle looma-, peamiselt hülgenahaga. Tõlkes tähendab kajak 'jahtija paati', seda kasutati jahil käimiseks ning kalastamiseks. Kajakki oli hea kasutada jahiloomadele salaja ligi hiilimiseks ning see võimaldas saaki lihtsalt püüda. 19. sajandi keskel hakkasid eurooplased kajakkide vastu huvi tundma ning sakslased ja prantslased hakkasid neid kasutama sportimiseks. Tänapäevasele kajakisõidule on aluse pannud Adolf Anderle, kes läbis esimesena 1931. aastal Salzachöfeni kanjoni jõe. 1936. aastal oli kajakisõit juba olümpiaspordiala. 1950. aastal hakati ehitama kajakke, milles kasutati klaaskiude, 1980. aastal võeti kasutusele polüetüleenplast.

Disain
------

Kahelabaline aer
Kajakke on võimalik liigitada kuju ning materjali järgi. Igal disainil on oma eelised, sealhulgas jõudlus, manööverdusvõime, stabiilsus ja aerutamisstiil. Kajakid võivad olla valmistatud metallist, klaaskiust, puidust, plastist, kangast ja täispuhutavatest kangastest, nagu näiteks PVC või kummi. Hiljuti on avastatud ka kallis, kuid kerge materjal – süsinikkiud. Igal materjalil on omad eelised: tugevus, vastupidavus, paindlikkus, vastupidavus ultraviolettkiirgusele vms. Näiteks puidust kajakke võib ehitada valmiskomplektidest või teha käsitsi. Kergekaalulisest kangast valmistatud täispuhutavad kajakid on kergesti tühjendatavad ja seega paremini transporditavad ja ladustatavad ning mõne raskema paadiga võrreldes võivad need olla ka vastupidavamad.

Varustus
--------

Kokkupandav kajak
Kajakisõiduks on vajalik kahelabaline aer, mille ühte otsa kasutatakse vees, samal ajal kui teine ots vähendab tuuletakistust. Aerud erinevad üksteisest pikkuse, kuju ning suuruse poolest, sobiv valitakse olenevalt sõidust ning aerutaja eelistustest. Vajaliku varustuse hulka kuuluvad veel päästevest ja põll. Sõiduoludest olenevalt võib olla vajalik kanda ka kiivrit.
Olenevalt veekogust ja sõiduoludest võivad lisavarustusse kuuluda veel nt vile, viskeliin kärestikus päästmiseks, pump süsta veest tühjendamiseks ning tuleks kasutada sukeldumisnuga ja sobivaid veekatteid. Samuti tuleks end sobivate riietega (näiteks kalipso ning sukeldumiskostüüm) kaitsta külma vee ja õhu eest.

Kajaki tüübid
-------------

"Istu peal"-süstadel istuvad matkajad avatud pinnal veetaseme kohal. "Kabiinistiilis" kajak hõlmab istumist jalgade ja puusadega kajaki sees veekindla pritsmepõllega, mis loob vöökoha ümber veekindla tihendi. Täispuhutavad kajakid on kahe eelmise hübriidid. Nendel paatidel on avatud osa, kuid matkaja istub allpool avatud teki osa. "Tandemid" on mõeldud mitmele matkajale: kui tavaliselt on süstad mõeldud ühele inimesele, siis need on mõeldud 2–3 inimesele.

Kajakiga seotud tegevused
-------------------------

Kajakid on oma universaalsuse tõttu kasutatavad eri välitegevustes, näiteks sukeldumine, kalastamine, looduse uurimine ja päästetööd üleujutuste ajal.

### Sukeldumine

Kalastustarvetega varustatud kajak
Kajakilt sukeldumine on sukeldumisliik, kus sukeldujad võtavad kaasa kogu oma varustuse ja aerutavad piki rannikut sukeldumiseks soovitud kohta. Kajaki kasutamine sukeldumisel on tunduvalt odavam kui mootorpaadi kasutamine ja annab sukeldujale ka suurema sõltumatuse. Nii on võimalik pääseda ligi kitsamatele kohtadele ja avastada uusi paiku.

### Kalastamine

Kajakikalastus on kala püüdmine otse kajakist. Kajakikalastus on muutumas järjest populaarsemaks, kuna pole vajadust mootorpaadi järele ja see on keskkonnasõbralikum variant.

### Ökoturism

Ökoturismiks pakutavad kajakireisid on kogumas suurt populaarsust. Tehakse eri reise, kus matkajad saavad näiteks vaadata delfiine ja kohalikku ökosüsteemi otse paatidest.

Viited
------

1. ↑  KayakPaddling. net. Turvalisuse põhitõed
2. ↑  KayakPaddling. Kajakki sisenemine.
3. ↑  "ICF - Canoeing, Kayaking and Rowing: So what's the difference anyway?". Canoeicf.com. Archived from the original on August 15, 2012. Kasutatud 19.03.18.
4. ↑  "Kayak Review". Kayak Review. Kasutatud 19.03.18.
5. ↑  "The Interesting History of Kayaks and the Sport of Kayaking". surftosummit.com. Archived from the original on 2015-07-06. Kasutatud 19.03.18.
6. ↑  "History of Kayaking - HowStuffWorks". Kasutatud 19.03.18
7. ↑  Parker, Christopher J.; May, Andrew; Mitchell, Val (2013). "The Role of VGI and PGI in Supporting Outdoor Activities". Applied Ergonomics. 44 (6): 886-94. doi:10.1016/j.apergo.2012.04.013. Kasutatud 19.03.18
8. ↑  Brown, Kevin. "What Is Best For You; An Inflatable Kayak Or A Hard-Shell Kayak?". Surf to Summit. Kasutatud 19.03.18
9. ↑  "Kayak Safety – Essential Paddling Safety Tips". Globo Outdoors. Kasutatud 19.03.18
10. ↑  Bigelow, Jodi (2008). Kayaking for Fitness. The Heliconia Press. Kasutatud 19.03.18
11. ↑  "American Canoe Association: Paddling 101: A Newcomer's Guide to Safe Canoeing and Kayaking" (PDF). Kasutatud 19.03.18
12. ↑  "Why a sit-on-top kayak?". Ocean Kayak. Kasutatud 19.03.18
13. ↑  "Equipments". Wiltshire Search and Rescue. Archived from the original on July 22, 2015. Kasutatud 19.03.18
14. ↑  Francis, John (August 2003). "Kayak diving". How to Scuba Dive. Scuba Diving magazine. Kasutatud 19.03.18
15. ↑  Routh, Cory (2008) Kayak Fishing : The Complete Guide No Nonsense Guides. ISBN 978-1-892469-19-9; Burnley, Ric (2007) The Complete Kayak Fisherman. Burford Books. ISBN 978-1-58080-147-8; Daubert, Ken (2001) Kayakfishing : The Revolution. Coelacanth Pubns. ISBN 978-0-9678098-2-3; Null, Scott and Mcbride, Joel (2009) Kayak Fishing: The Ultimate Guide 2nd Edition. Heliconia Press. ISBN 978-1-896980-43-0 Kasutatud 19.03.18
16. ↑  "Cost Effective Fishing". Kasutatud 19.03.18
17. ↑  "Kayak Coasting, SRQ Magazine(2015)". Kasutatud 19.03.18